En flok flygtningebørn på Asylcenter Simested i Aalestrup var onsdag formiddag røget i totterne på hinanden i en sådan grad, at Nordjyllands Politi rykkede ud med flere patruljevogne. Centret huser uledsagede flygtningebørn i alderen 15 til 18 år. Her var konflikten opstået mellem afghanske og østeuropæiske drenge, som var kommet i slagsmål med hinanden. Heldigvis fik personalet på stedet dog styr på drengene igen, før patruljerne nåede frem, så alt åndede fred og ro, da politiet kom. Det lykkedes ikke Nordjyllands Politi at finde frem til årsagen til konflikten.
Afghanske og østeuropæiske drenge på Asylcenter Simested ved Aalestrup kom onsdag formiddag op at slås.